– Ժամանակակից մոտեցումները հիմնված են անհատական գենոկոդի վրա: Նախկինում խորհուրդները բոլորի համար նմանատիպ էին` չափավոր սնվել, շատ քայլել, չխմել, չծխել և այլն, այսինքն, դիտարկվում էին մեկ հարթակում: Այժմ հնարավոր է ստանալ անհատական խորհրդատվություն` հիմք ընդունելով յուրաքանչյուրի գենոկոդը: Հենց գենոկոդը կարող է հուշել, թե ու՞մ մոտ ո՞ր հիվանդության առաջացման ռիսկն է ավելի բարձր: Այսպիսով՝ յուրաքանչյուր անձի անհատական գենոկոդի առանձնահատկություններն իմանալու դեպքում կարելի է խուսափել նրան սպառնացող հնարավոր բարդություններից և ուղղորդել կենսակերպն այնպես, որ ապրի երկար՝ ապահովելով կյանքի բարձր որակ: